“Buxoro” futbol klubi Jasur Hasanov bilan shartnoma imzoladi

Toshkentning “Lokomotiv” klubida to‘p surgan yarim himoyachi Jasur Hasanov “Buxoro” jamoasi a’zosiga aylandi. Bu haqda “Buxoro” klubi matbuot xizmati xabar qilmoqda.

Buxoro futboli tarbiyalanuvchisi Jasur Hasanov bugun, 25-fevral kuni “Buxoro” futbol klubi bilan shartnoma imzoladi.
Jasur Hasanov 2012-yilgi mavsumdan so‘ng “Buxoro”ni tark etib, bugungi kunga qadar Toshkentning “Lokomotiv” jamoasi sharafini himoya qilib kelayotgandi.
O‘tgan mavsumda iste’dodli yarim himoyachi “Lokomotiv” tarkibida jami 23 ta uchrashuvda maydonga tushib, 3 ta gol kiritishga muvaffaq bo‘lgan.